# Cat Boyd

Cat Boyd és una sindicalista escocesa i cofundadora de la Radical Independence Campaign i de RISE – Scotland's Left Alliance. També escriu una columna setmanal al diari The National.

## Trajectòria

Cat Boyd va estudiar Economia a la Universitat de Strathclyde. La seva mare, Isabelle Boyd, va ser directora adjunta d'Educació, Joventut i Comunitats del North Lanarkshire Council.
Va ser durant la campanya prèvia al referèndum sobre la independència d'Escòcia de 2014 que Boyd va emergir com a activista destacada. El novembre de 2012 va cofundar la Radical Independence Campaign, que proposava una visió socialista d'una Escòcia independent. Boyd també va formar part del consell editorial de l'Scottish Left Review.
Boyd va coescriure Scottish Independence: A Feminist Response amb Jenny Morrison, un llibre publicat el 2014 que explora la rellevància contemporània de la història feminista escocesa. En el Dia Internacional de les Dones de 2015, va parlar sobre les dones i el referèndum en una reunió a l'Ardfheis del Sinn Féin.
Després que al referèndum guanyés el «No» a la independència, els mesos següents es va formar una nova aliança política: l'Scottish Left Project que, més endavant, es va convertir en RISE – Scotland's Left Alliance, una aliança electoral d'esquerres creada amb el suport del Partit Socialista Escocès per a les eleccions al Parlament Escocès de 2016.
El juliol de 2017, durant una entrevista per a la televisió, Boyd va dir que havia votat el Partit Laborista a les eleccions al Parlament del Regne Unit de 2017. Més endavant ho va argumentar presentant-se a si mateixa com una partidària independentista de Jeremy Corbyn.

## Referències

* ↑ «Latest articles by Cat Boyd». The National. [Consulta: 18 juliol 2017].
* ↑ Boyd, Cat «Westminster simply doesn’t work». The Scotsman, 21 December 2014 [Consulta: 4 December 2015].
* ↑ «The council's management team». North Lanarkshire Council, 21-11-2017. Arxivat de l'original el 12 February 2018. [Consulta: 12 febrer 2018].
* ↑ «"We want to take the fight for ordinary people right into the parliament, right into the belly of the beast, and shake things up a bit."». , 27-03-2016 [Consulta: 13 setembre 2016].
* ↑ «Radical Independence Campaign launches 'People's Vow'». BBC News, 22-11-2014 [Consulta: 3 December 2015].
* 1 2 «Left needs to fightback against Blairite». Scotland on Sunday, 14 December 2014 [Consulta: 4 December 2015].
* ↑ Dunn, Sinead. «A readable, robust and unapologetic feminist voice». International Viewpoint, 29-09-2014. [Consulta: 4 December 2015].
* ↑ Rummery, Kirstein. «Reflections on Women in Scottish Politics after International Women’s Day». www.centreonconstitutionalchange.ac.uk, 12-03-2015. Arxivat de l'original el 8 de desembre 2015. [Consulta: 5 December 2015].
* ↑ «SCOTTISH SOCIALISTS BACK BUILDING NEW LEFT ALLIANCE», 24-05-2015. [Consulta: 26 maig 2015].
* ↑ «Colin Fox: closing speech to the RISE Conference». [Consulta: 13 December 2015].
* ↑ «Scotland's Syriza promises radical socialist manifesto for Holyrood election». Sunday Herald, 29-11-2015.
* ↑ Boyd, Cat «I voted for Corbyn. And I still want Scottish independence» (en anglès). The Guardian, 11-08-2017. ISSN: 0261-3077.